والمهموم يمكن ينحصر همه
احيانا حلم لكن حقيقه ايصير
واحيانا حقيقه اتضيع ياندمه
ايا خبث اليالي من تريد اتعيل
تصطر عالوجه ماتكتفي بشتمه
معروف الدهر طبع الدهر غدار
بس طبع الوفي يبقى الوفى بدمه
وانا اشما اريد اكولن لوتبدى الماي
اتحدى البشر لو يكدر ايلمه
وانا اشما اريد اعلك شمع وانسى الراح
تمر الذكريات وترجع العتمه
لو ادري السهر بيه حلم يشفي الروح
اكضي اليل كله امعاشر النجمه
يالذكراك خنجر ينغرس بالروح
وانا بلايه شعور اتمرغ بدمه
اهواي احباب الك بس قررو ينسون
لو طاح الورد من يرجع ايشمه
عفيه اعلى الصبر والف انعمله اعليه
يركض من يطشره الدهر ويلمه
ياوسفه العمر بعدك قهر وهموم
بس منذور الك تبريني الذمه
تحياتي